
                                                                                         PATVIRTINTA  
        Šilalės rajono savivaldybės mero 
                                                                                         2026 m. sausio     d. potvarkiu Nr. T3- 
 
PRANEŠIMO IR KEITIMOSI INFORMACIJA APIE ĮVYKĮ, EKSTREMALŲJĮ ĮVYKĮ, 
YPATINGĄ ĮVYKĮ, EKSTREMALIĄJĄ SITUACIJĄ AR KRIZĘ 
 ŠILALĖS RAJONO SAVIVALDYBĖJE TVARKOS APRAŠAS 
 
I SKYRIUS 
BENDROSIOS NUOSTATOS 
 
1. Pranešimo ir keitimosi informacija apie įvykį, ekstremalųjį įvykį, ypatingą įvykį, ekstremaliąją situaciją ar krizę tvarkos aprašas (toliau – Aprašas) reglamentuoja informacijos apie įvykį, ekstremalųjį įvykį, ypatingą įvykį, gresiančią, susidariusią ar paskelbtą (atšauktą) ekstremaliąją situaciją ar susidariusią krizę (toliau – Informacija), taip pat duomenų apie ekstremaliosios situacijos padarinius teikimą Šilalės rajono savivaldybės administracijos atsakingiems darbuotojams už civilinę saugą ir perdavimą Apraše nurodytiems subjektams tvarką. 
2. Apraše vartojamos sąvokos atitinka Lietuvos Respublikos krizių valdymo ir civilinės 
saugos įstatyme vartojamas sąvokas. 
 
II SKYRIUS 
INFORMACIJOS GAVIMAS, APDOROJIMAS IR TEIKIMAS 
 
3. Šilalės rajono civilinės saugos sistemos pajėgos, atsakingos ir suinteresuotos institucijos, Šilalės rajono savivaldybės administracijos seniūnijų seniūnai, įmonių, organizacijų ir kitų įstaigų vadovai Informaciją priima, patikrina, patikslina ir nedelsdami teikia: 
 
	1. 
	Šilalės rajono savivaldybės merui 
	Tadui Bartkui
	+370 449  76111, 
+370 618 49292
	meras@silale.lt

	2.
	Šilalės rajono savivaldybės vicemerui, Ekstremaliųjų situacijų operacijų centro vadovui
	Ignui Gužauskiui
	+370  44945329,
+370 679 20983
	Ignas.guzauskis@silale.lt

	3. 
	Šilalės rajono savivaldybės administracijos direktoriui 
	Andriui Jančauskui
	+370 449 76114, +370 600 27944
	andrius.jancauskas@silale.lt 

	4. 
	Šilalės rajono savivaldybės administracijos patarėjui, atliekančiam Savivaldybės parengties pareigūno funkcijas 
	Mindaugui Mikutavičiui
	+370 449 76138,
+370 605  75270 
	mindaugas.mikutavicius@silale.lt 

	
	
	
	ARBA 
	

	
	Šilalės rajono savivaldybės 
administracijos civilinės mobilizacijos vyriausiajam specialistui 
	Justui Stankevičiui 
	+370 449  46852, +370 678 38551 
	justas.stankevicius@silale.lt 

	
	
	
	ARBA  
	

	
	Šilalės rajono savivaldybės administracijos Veiklos administravimo skyriaus vedėjai  
	Robertai Pocienei  
	+370 449  76109, +370 602 67315 
	roberta.pociene@silale.lt 


 
4. Šilalės rajono savivaldybės administracijos patarėjas, atliekantis Savivaldybės parengties pareigūno funkcijas, vyriausiasis specialistas ar vedėjas, gavęs atitinkamą Informaciją, ją dar kartą patikrina, įvertina ir perduoda Šilalės rajono savivaldybės merui, Šilalės rajono savivaldybės ekstremaliųjų situacijų operacijų centro vadovui, Nacionaliniam krizių valdymo centrui (toliau – NKVC) bei Priešgaisrinės apsaugos ir gelbėjimo departamentui prie Vidaus reikalų ministerijos (toliau – PAGD prie VRM) šio Aprašo III skyriuje nustatyta tvarka. Atsižvelgiant į prognozuojamą ar susidariusį ekstremaliojo įvykio ar ekstremaliosios situacijos pobūdį, mastą, Informacija perduodama reikiamoms civilinės saugos sistemos pajėgoms, atsakingoms ir suinteresuotoms institucijoms (1 priedas), seniūnijoms, kurių teritorijoje prognozuojama ar susidarė ekstremalusis įvykis, ar ekstremalioji situacija. 
5. Informacija civilinės saugos sistemos pajėgoms, atsakingoms ir suinteresuotoms institucijoms (išskyrus NKVC ir PAGD prie VRM) perduodama telefonu arba kitomis ryšio priemonėmis šių institucijų vadovams ar jų įgaliotiems asmenims. 
 
III SKYRIUS 
INFORMACIJOS PERDAVIMAS 
 
6. Šilalės rajono savivaldybės meras skiria asmenį (-is), atsakingą (-us) už Informacijos priėmimą ir teikimą NKVC bei PAGD prie VRM (toliau – Atsakingas asmuo). 
7. Atsakingas asmuo NKVC ir PAGD prie VRM informaciją teikia šiais atvejais: 
7.1. prognozuojant, kad bus pasiekti ar viršyti Lietuvos Respublikos Vyriausybės patvirtinti 
ekstremaliųjų įvykių kriterijai; 
7.2. kai gresia ekstremalioji situacija; 
7.3. kai susidaro ekstremalioji situacija; 
7.4. kai paskelbta savivaldybės lygio ekstremalioji situacija; 
7.5. kai atšaukta savivaldybės lygio ekstremalioji situacija; 
7.6. kai gresia krizė;
7.7.  kai susidaro krizė. 
8. Atsakingas asmuo šio Aprašo 7 punkte nustatytais atvejais nedelsdamas teikia Informaciją: 
· NKVC el. p. sitcen@lrv.lt ar mob. +370 618  88 003 (siųsti SMS arba skambinti); 
· PAGD prie VRM tel. +370 707  57 511, mob. +370 610  02 359 ir el. p. ems@vpgt.lt, sks@vpgt.lt;  
· PAGD prie VRM Klaipėdos priešgaisrinei gelbėjimo valdybai darbo valandomis mob. +370 707  54469, el. p. klaipeda.css@vpgt.lt, ne darbo valandomis mob. +370 707  54474, el. p. klaipeda.pvs@vpgt.lt ir klaipeda.css@vpgt.lt; 
· rajono civilinės saugos sistemų pajėgoms, atsakingoms institucijoms pateikdamas šiuos duomenis: 
       8.1. trumpas įvykio, gresiančio ar įvykusio ekstremaliojo įvykio, gresiančios ar 
susidariusios ekstremaliosios situacijos apibūdinimas (laikas, adresas, objektas, informacijos šaltinis, priežastys, prognozės), priimami sprendimai, planuojami atlikti ar atlikti pirminiai veiksmai; 
8.2.  esamas ir galimas pavojus gyventojų gyvybei ar sveikatai, jų socialinėms sąlygoms, 
turtui ir aplinkai; 
8.3.  ekstremaliosios situacijos operacijų vadovo pareigos, vardas pavardė, telefono 
numeriai; 
8.4.  gelbėjimo darbų vadovo pareigos, vardas, pavardė, telefono numeriai. 
               9. Susidarius ekstremaliajai situacijai, Informacija apie ją NKVC bei PAGD teikiama ne 
tik telefonu, bet ir elektroniniu paštu užpildant pranešimų formas ES-1, ES-2, ES-3: 
9.1.  forma ES-1 (2 priedas) teikiamas pirminis pranešimas apie susidariusią 
ekstremaliąją situaciją (šis pranešimas perduodamas kiek galima greičiau nuo ekstremaliosios situacijos susidarymo pradžios, bet ne vėliau kaip per 2 valandas nuo gelbėjimo darbų pradžios); 
9.2.  forma ES-2 (3 priedas) teikiamas pranešimas apie atliekamus gelbėjimo 
darbus, susidariusią ekstremaliąją situaciją (šis pranešimas teikiamas kas 4 valandas nuo pirminio pranešimo apie susidariusią ekstremaliąją situaciją pateikimo); 
9.3.  forma ES-3 (4 priedas) teikiamas pranešimas apie ekstremaliosios situacijos 
likvidavimą (šis pranešimas teikiamas pašalinus ekstremaliosios situacijos padarinius). 
               10. Jeigu informacija apie susidariusią ekstremaliąją situaciją išsamiai pateikiama 
ES-1 forma, o ekstremaliosios situacijos vietoje padėtis nesikeičia, forma ES-2 nepildoma. 
11. Šilalės rajono savivaldybės ekstremaliųjų situacijų operacijų centro posėdžių, 
įvykusių dėl ekstremaliojo įvykio ar ekstremaliosios situacijos, protokolų, kuriuose siūloma skelbti savivaldybės lygio ekstremaliąją situaciją, kopijos ne vėliau kaip per 24 valandas nuo posėdžio pabaigos, o kitų posėdžių protokolų kopijos – per 3 darbo dienas nuo posėdžio pabaigos, elektroniniu paštu pateikiamos NKVC ir PAGD.   
_____________________________  
 
 
 
 
 

